Artist : ELVIS BLUE
Price : R 170
NOG ‘n TREFFER JAAR VIR ELVIS BLUE
Elke jaar is klaarblyklik ‘n WEN-jaar vir die talentvolle liedjieskrywer-kunstenaar Elvis Blue!
Sy eerste vrystelling vir 2015, SHINE, het in sy eerste week vir Elvis die hoogste verkopende Suid Afrikaanse kunstenaar op iTunes gemaak en is reeds op hoë rotasie op elke plaaslike en nationale radio stasie landwyd. ‘n Lied met eg Suid Afrikaanse geur en ‘n hoopvolle boodskap wat weereens hierdie kunstenaar se veelsydigheid en relevansie ten toon stel.
Dit is moontlik omdat Elvis self al die pad van beide voorspoed en teespoed gestap het, wat hom die plat op die aarde aanslag in sy musiek gee waarmee soveel mense van elke sfeer van die lewe kan identifiseer. Tot op hede het Elvis Blue agt vollengte albums uitgereik – drie van hulle is uitgereik onder die naam ‘Mono’; en hy het ook twee Afrikaanse albums uitgereik onder sy geboortenaam Jan Hoogendyk– Diep Riviere in 2006 en Ontskemer in 2009. Diep Riviere het ‘n ATKV-Lier toekenning ontvang in 2010 en Ontskemer is benoem vir ‘n SAMA (South African Music Award) as Beste Afrikaanse Gospel Album.
Ten spyte van hierdie vroeë pogings, het Elvis Blue eers ‘n huishoudelike naam geword met sy eerste plek in MNET se Idols-kompetisie in 2010. Aangesien hy reeds ‘n magdom liedjies gereed gehad het, is sy album Elvis Blue kort na sy sege in dié kompetisie uitgereik. Die album het binne 28 dae ná vrystelling reeds goue status bereik en ‘n paar maande later het die album platinum-status bereik en is met ‘n SAMA bekroon vir Beste Volwasse Kontemporêre Album. Die opvolg album, genaamd Journey is met nie minder as 3 SAMA-pryse in 2013 bekroon nie, naamlik Manlike Kunstenaar van die Jaar, Album van die Jaar en Liedjie Van Die Jaar vir Lifeline. Met Afrikaans het Elvis weereens met die louere weggestap by die SAMA-toekennings, toe dit bekroon is as die Beste Afrikaanse Volwasse Kontemporêre Album. Hierdie album het Elvis sommer op dag een van uitryk die eerste Afrikaanse sanger gemaak wat daarin kon slaag om op die Top Tien in die iTunes Stores te pryk. Afrikaans het ook Album van die Jaar en Beste Manlike Kunstenaar by die Ghoema Toekennings in 2014 ingepalm. Daarbenewens het Afrikaans ook die Huisgenoot Tempo-musiektoekenning vir Beste Kontemporêre Album ontvang in 2014 en het in September van daardie jaar reeds Platinum status bereik. Met album verkope van oor die 350 000 eenhede en ‘n propvol kalender wat hom kruis en dwars oor Suid Afrika neem, is Elvis by uitstek een van die besigste kunstenaars in die land.
Elvis vertel Afrikaans as taal lê hom besonder na aan die hart. “As ‘n jong seun het ons die mooiste Afrikaanse musiek in ons huis gehad. Dit was musiek wat diep tot my gespreek het en wat ek nooit sal vergeet nie. My hoop nou dat ek in Afrikaans ook musiek maak is dat ek kan bydra tot die skoonheid van ons mooi taal.”
“Wanneer ek in Afrikaans sing en skryf, dan skryf ek dit vir die mense naby my, soos my ma, my vrou, my kinders... Ek druk myself net beter in my moedertaal uit en Afrikaans is boonop so ’n mooi taal!”
Junie 2015 sien die vrystelling van Elvis se 2de Afrikaanse album, genaamd “Êrens in die middel van nêrens”. Die eerste enkelsnit vanaf die album, genaamd “Die Hemel” is reeds op radio te hore en Elvis is opgewonde om in Julie en Augustus gedurende sy toer beide sy nuwe materiaal sowel as ou bekendes met gehore reg oor die land te deel. Die nuwe album is propvol splinternuwe, oorspronklike liedtjies, wat hy oor die laaste twee jaar geskryf het. Elvis het as deel van sy skryf aan die album op reis gegaan deur Suid Afrika, beginende in Kaapstad van suid tot noord, langs afdraaipaaitjies en onbekende weë wat tot ’n groot mate gedien het as inspirasie vir sy nuwe skepping.
Elvis het die volgende te sê oor die album: “Ek voel opgewonde oor die musiek op hierdie album. Ek het baie geskryf oor die laaste twee jaar om by die finale liedjies op die album te kom en die musiek kom uit ‘n baie eerlike plek in my. Ek het opgeneem saam met my gusteling musikante op verskillende plekke. Demo’s is in Jeffreysbaai en in gaste huise, hotelle en op my stoep in George opgeneem en daarna het die album vorm gekry in studios in Potchefstroom en Johannesburg. Ek sien uit dat julle dit hoor.”
You need register / login to book this event.	ELVIS BLUE
2017-07-24 - R 170 per ticket
table 1 table 2 table 3 table 4 table 5 table 6 table 7 table 8 table 9 table 10 1 1 1 Table 103 ( 1 seater ) Use slider to indicate number of seats desired
table 11 table 12 Table 12 ( 2 - 6 seater )2 seats left Use slider to indicate number of seats desired
table 13 table 14 Table 14 ( 2 - 3 seater ) Use slider to indicate number of seats desired
table 15 Table 15 ( 4 - 6 seater ) Use slider to indicate number of seats desired
table 16 table 17 table 18 table 19 table 20 table 21 table 22 table 23 table 24 table 25 table 26 table 27 STAGE
ELVIS BLUE 2017-07-24 - R 170 per ticket